Diari Oficial de la Generalitat Valenciana


Sumari del DOGV 9135, del 26-07-2021 (2021/7537)

RESOLUCIÓ de 6 de juliol de 2021, de la Sotssecretaria de la Conselleria d'Educació, Cultura i Esport, d'inici del procediment d'autorització d'ocupació temporal per a l'ús privatiu d'un bé del domini públic de la Generalitat.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9135

Data del DOGV
:   26-07-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/7537


Data del document
:   06-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 6 de juliol de 2021, de la Sotssecretaria de la Conselleria d'Educació, Cultura i Esport, d'inici del procediment d'autorització d'ocupació temporal per a l'ús privatiu d'un bé del domini públic de la Generalitat. [2021/7537]  
Per la Direcció General de Cultura i Patrimoni s'ha sol·licitat l'inici del procediment d'autorització d'ocupació temporal del Monestir de Santa Maria de la Valldigna del municipi de Simat de la Valldigna, per a l'enregistrament d'una producció audiovisual.  
La mercantil Surfilm Amalgamated SLU, Z25325396, ha sol·licitat autorització d'ocupació temporal, per a l'enregistrament de diverses escenes d'una producció audiovisual de ficció des del 10 de setembre fins al 30 d'octubre de 2021, en les següents localitzacions del monestir de Santa Maria de la Valldigna: 1. Palau de l'Abat. 2. Església. 3. Porta de l'Almàssera. 4. Jardí esplanada central.  
Examinada la sol·licitud presentada, i en ús de les competències atribuïdes en el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer  
Acordar l'inici del procediment d'autorització d'ocupació temporal mitjançant el procediment d'adjudicació directa a favor de la sol·licitant, pel fet de no excedir un any i no ser prorrogable, de conformitat amb el que es disposa en l'article 61 de la Llei 14/2003, de 10 d'abril, de patrimoni de la Generalitat Valenciana.  
  
Segon  
Ordenar la realització dels actes necessaris per a la determinació, coneixement i comprovació de les dades en virtut de les quals haja de pronunciar-se la resolució del procediment.  
  
Tercer   
L'autorització d'ocupació temporal que, si escau, es concedisca, s'atorgarà a títol de precari i serà revocable en tot moment per raons d'interés públic, conforme al que es disposa en l'article 92.4 de la Llei 33/2003, de 3 de novembre, de patrimoni de les administracions públiques.  
  
Quart  
El termini màxim de tramitació i resolució del procediment serà de tres mesos. La falta de resolució en termini tindrà efecte desestimatori en tractar-se de transferir al sol·licitant facultats relatives al domini públic o al servei públic, de conformitat amb l'article 24 de la Llei 39/2015, del procediment administratiu comú de les administracions públiques.  
  
Contra la present resolució no es pot interposar cap recurs per ser un acte de tràmit, de conformitat amb l'article 112 de la Llei del procediment administratiu comú de les administracions públiques.  
  
  
València, 6 de juliol de 2021.- La sotssecretària, p. d. (art. 3.10, Resolució 26 d'octubre de 2016, DOGV núm. 7906, de 28.10.2016): Eva María Coscollá Grau.